b'\n_START_ARTICLE_\nKitab-Verlag\n_START_PARAGRAPH_\nKitab-Verlag Klagenfurt-Wien je knji\xc5\xbena zalo\xc5\xbeba s sede\xc5\xbeem v Celovcu. Ime je izpeljano iz besede Kitab, kar v arab\xc5\xa1\xc4\x8dini pomeni knjigo (arabsko \xda\xa9\xd8\xaa\xd8\xa7\xd8\xa8). Ime zalo\xc5\xbebe naj bi predstavljalo njen program, ki sku\xc5\xa1a ponazarjati, koliko Evropa dolguje Vzhodu._NEWLINE_Zalo\xc5\xbebo je 1999 ustanovil Wilhelm Baum z namenom, da bi izdajala knjige, ki naj bi prispevale k temu, da bi na celotno \xc4\x8dlove\xc5\xa1tvo gledali kot na celoto, katere kulturno dedi\xc5\xa1\xc4\x8dino je treba obvarovati. Pri tem je treba upo\xc5\xa1tevati tudi manj\xc5\xa1inske skupine. V program zalo\xc5\xbebe sodita tudi sistemska analiza in kritika. Zalo\xc5\xbeba se trudi ponuditi Evropi tudi pomembna kulturna in literarna dela iz drugih svetovnih kultur \xe2\x80\x93 Azije, Afrike in Latinske Amerike. Objavljajo tudi dela sodobnih literatov, ki se posve\xc4\x8dajo razumevanju med svetovi ali pa so pripravljeni hoditi po novih poteh._NEWLINE_Zalo\xc5\xbeba objavlja tudi v drugih jezikih, in sicer so to dela, za katera so prepri\xc4\x8dani, da bi naj jih ljudje brali po vsem svetu. Skrbi za to, da bi stare vezi evropske kulture dobile novega zagona na obmo\xc4\x8dju Vzhoda. Za zalo\xc5\xbebo na sti\xc4\x8di\xc5\xa1\xc4\x8du germanske, romanske in slovanske kulture je izdajanje slovenskih avtorjev nekaj samoumevnega. Zalo\xc5\xbeba ima tako t. i. \xc2\xbbSlowenische Reihe\xc2\xab\xc2\xa0(slovensko serijo), ki predstavlja pomembne slovenske avtorje._NEWLINE_Pomembna je npr. izdaja Pre\xc5\xa1ernovih pesmi v nem\xc5\xa1\xc4\x8dini (Wilhelm Baum: Deutsche Gedichte, 1999).'